ΑΠΟΦΑΣΕΙΣ
Αριθμ. απόφ. 81/26-2-2024
Τροποποίηση Κανονισμού Προγράμματος Μεταπτυχιακών Σπουδών της Ιατρικής Σχολής του
Εθνικού και Καποδιστριακού Πανεπιστημίου
Αθηνών με τίτλο «Επιστήμη του Στρες και Προαγωγή της Υγείας» («MSc in Stress Science and
Health Promotion»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις.» (Α’ 141), και ειδικότερα τα άρθρα 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079),
4. τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83),
5. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124),
6. τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189), και ιδίως τα άρθρα 14 και 15,
7. την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466),
8. την υπ’ αρ. 1432/20-01-2023 (Β’ 392) απόφαση της
Συγκλήτου του Ε.Κ.Π.Α με την οποία εγκρίθηκε ο Κανονισμός Μεταπτυχιακών και Διδακτορικών Σπουδών
του Ε.Κ.Π.Α,
9. την υπ’ αρ. 812/29-6-2018 (Β’ 3282) απόφαση Συγκλήτου του Ε.Κ.Π.Α με την οποία επανιδρύθηκε το
Π.Μ.Σ. «Επιστήμη του Στρες και Προαγωγή της Υγείας»
της Ιατρικής Σχολής του Ε.Κ.Π.Α,
10. την υπ’ αρ. 269/10-7-2020 (Β’ 3196) απόφαση Συγκλήτου του Ε.Κ.Π.Α με την οποία εγκρίθηκε ο κανονι-
σμός του Π.Μ.Σ. «Επιστήμη του Στρες και Προαγωγή της
Υγείας» («MSc in Stress Science and Health Promotion»)
της Ιατρικής Σχολής του Ε.Κ.Π.Α,
11. το απόσπασμα πρακτικού της Συνέλευσης της
Ιατρικής Σχολής του Ε.Κ.Π.Α (συνεδρίαση 30-11-2023),
12. το απόσπασμα πρακτικού της Συγκλήτου του
Ε.Κ.Π.Α (6η συνεδρία 31-01-2024),
13. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος Μεταπτυχιακών Σπουδών της Ιατρικής Σχολής του
Ε.Κ.Π.Α με τίτλο «Επιστήμη του Στρες και Προαγωγή της
υγείας» («MSc in Stress Science and Health Promotion»),
από το ακαδημαϊκό έτος 2023 - 2024, σύμφωνα με τις
διατάξεις του ν. 4957/22 και τον Κανονισμό Μεταπτυχιακών και Διδακτορικών Σπουδών του ΕΚΠΑ, ως ακο-
λούθως:
Άρθρο 1
Αντικείμενο - Σκοπός
1.1 Σκοπός του Π.Μ.Σ. «Επιστήμη του Στρες και Προαγωγή της Υγείας» είναι η παροχή υψηλού επιπέδου
μεταπτυχιακής εκπαίδευσης στα επιστημονικά πεδία
του στρες και της προαγωγής υγείας. Ειδικότερα, το
πρόγραμμα επιδιώκει να εκπαιδεύσει και να εξειδικεύσει ιατρούς και άλλους επιστήμονες από τον χώρο της
υγείας, των κοινωνικών επιστημών και των επιστημών
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1634
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
της εκπαίδευσης και της αγωγής στην ψυχονευρό (άνοσο)ενδοκρινολογία του στρες και στον σχεδιασμό και
στην υλοποίηση προγραμμάτων προαγωγής υγείας σε
μεμονωμένα άτομα, αλλά και σε επιμέρους ομάδες του
πληθυσμού. Απώτερος σκοπός, είναι οι φοιτητές, να είναι
σε θέση να κατανοούν πλήρως τους ψυχονευρό (άνοσο)
ενδοκρινολογικούς μηχανισμούς σύνδεσης του στρες με
την υγεία και την ασθένεια, τις επιστημονικές μεθόδους
μέτρησης, να μπορούν να σχεδιάζουν και να υλοποιούν
βασική και κλινική ιατροβιολογική έρευνα στον τομέα
του στρες, και να σχεδιάζουν, να εφαρμόζουν, και να
αξιολογούν με αποτελεσματικότητα προγράμματα προαγωγής της υγείας, σε όλα τα επίπεδα πρόληψης, πρω-
τογενούς, δευτερογενούς και τριτογενούς, προκειμένου
για την προστασία και την βελτίωση της υγείας και της
ευεξίας, ατόμων και πληθυσμών.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών «Επιστήμη του Στρες και Προαγωγή
της Υγείας», μετά την πλήρη και επιτυχή ολοκλήρωση
των σπουδών με βάση το πρόγραμμα σπουδών.
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Μαθησιακά αποτελέσματα, προσόντα που αποκτώνται από την επιτυχή παρακολούθηση του Π.Μ.Σ.
Με την ολοκλήρωση του προγράμματος σπουδών οι
φοιτητές θα είναι σε θέση:
1. Να περιγράφουν και να εξηγούν τους ψυχονευρό/
(άνοσο) ενδοκρινικούς μηχανισμούς σύνδεσης του συστήματος του στρες με την υγεία και την ασθένεια, στο
πλαίσιο της καθημερινής τους επαγγελματικής πρακτικής.
2. Να επιλέγουν και να εφαρμόζουν την κατάλληλη
επιστημονική μεθοδολογία για την διεξαγωγή βασικής
και κλινικής ιατροβιολογικής έρευνας στον τομέα του
στρες και της προαγωγής υγείας.
3. Να προτείνουν και να εφαρμόζουν επιστημονικές
μεθόδους αντιμετώπισης και ορθής διαχείρισης του
στρες στο πλαίσιο της καθημερινής επαγγελματικής
τους πρακτικής.
4. Αυτόνομα να σχεδιάζουν, να υλοποιούν και να αξιολογούν προγράμματα προαγωγής της υγείας, σε όλα
τα επίπεδα πρόληψης, πρωτογενούς, δευτερογενούς,
τριτογενούς, στο πλαίσιο της εργασίας τους.
5. Να αξιολογούν και κριτικά να μελετούν την σύγχρονή επιστημονική βιβλιογραφία και να δημοσιεύουν οι
ίδιοι πρωτότυπες ερευνητικές εργασίες.
Άρθρο 2
Δομή και Όργανα του Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής του Ε.Κ.Π.Α αρμόδια
όργανα είναι:
2.2.1 Η Συνέλευση της Ιατρικής Σχολής. Αρμοδιότητες
της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροποποίησης
Π.Μ.Σ., καθώς και την παράταση της διάρκειας του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής
του ΕΚΠΑ,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει η Ιατρική Σχολή του ΕΚΠΑ,
δ) συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
της Ιατρικής Σχολής, υπό την επίβλεψη διδάσκοντος του
Π.Μ.Σ.,
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) μεταβιβάζονται στη
Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης της Ιατρικής Σχολής. Η Σ.Ε.
είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής,
την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζο-
νται με την ποιοτική αναβάθμιση του προγράμματος
σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της Συνέλευσης της Ιατρικής Σχολής
για διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια
για τη γραμματειακή και διοικητική υποστήριξη του
Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
Άρθρο 3
Κατηγορίες και Αριθμός Εισακτέων
3.1 Στο Π.Μ.Σ. γίνονται δεκτοί πτυχιούχοι πανεπιστημίων των Σχολών/Τμημάτων Ιατρικής, Οδοντιατρικής,
Φαρμακευτικής, Βιολογίας, Ψυχολογίας, Νοσηλευτικής,
Διαιτολογίας και Διατροφής, Κοινωνιολογίας, Ανθρωπολογίας, Φυσικής Αγωγής και Αθλητισμού, Ιστορίας και
Φιλοσοφίας της Επιστήμης, Επικοινωνίας και Μέσων Μαζικής Ενημέρωσης, Φιλολογίας, Φιλοσοφικών και Κοινω-
νικών Επιστημών, Επιστημών Αγωγής, Οικονομικών και
Πολιτικών Επιστημών, Επισκεπτών-τριών Υγείας, Δημόσιας και Κοινοτικής Υγείας, Πολιτικών Δημόσιας Υγείας,
Κοινωνικής Εργασίας, Μαιευτικής, Φυσικοθεραπείας,
Εργοθεραπείας, Αγωγής και Φροντίδας στην Πρώιμη
Παιδική Ηλικία και συναφών Τμημάτων της ημεδαπής ή
Τμημάτων αναγνωρισμένων ομοταγών ιδρυμάτων της
αλλοδαπής, καθώς και πτυχιούχοι Τ.Ε.Ι. συναφούς γνωστικού αντικειμένου.
3.2 Ο ανώτατος αριθμός των εισακτέων φοιτητών/τριών στο Πρόγραμμα Μεταπτυχιακών Σπουδών ορίζεται
σε τριάντα πέντε (35) συνολικά. Ο ανώτατος αριθμός
εισακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητών διδασκόντων, την υλικοτεχνική υποδομή, τις αίθουσες
διδασκαλίας, την απορρόφηση των διπλωματούχων από
την αγορά εργασίας.
3.3 Επιπλέον του αριθμού εισακτέων γίνεται δεκτό
ένα (1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π.
κατ’ έτος, εφόσον το έργο που επιτελεί στο Ίδρυμα είναι
συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4
Τρόπος Εισαγωγής
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών Ε.Κ.Π.Α και τις προβλέψεις
του παρόντος Κανονισμού.
4.2 Κάθε Μάρτιο ή Απρίλιο, με απόφαση της Συνέλευσης της Ιατρικής Σχολής του Ε.Κ.Π.Α, δημοσιεύεται και
αναρτάται στην ιστοσελίδα της Ιατρικής Σχολής και του
Ιδρύματος, προκήρυξη για την εισαγωγή μεταπτυχιακών
φοιτητών/τριών στο Π.Μ.Σ. Οι σχετικές αιτήσεις μαζί με
τα απαραίτητα δικαιολογητικά κατατίθενται στη Γραμματεία του Π.Μ.Σ., σε προθεσμία που ορίζεται κατά την
προκήρυξη και μπορεί να παραταθεί με απόφαση της
Συνέλευσης της Ιατρικής Σχολής.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση συμμετοχής.
- Βιογραφικό σημείωμα.
- Φωτοτυπία δύο όψεων της αστυνομικής ταυτότητας.
- Αντίγραφο πτυχίου ή βεβαίωση περάτωσης σπουδών.
- Αναλυτική βαθμολογία προπτυχιακών μαθημάτων.
- Πιστοποιητικό γλωσσομάθειας αγγλικής γλώσσας,
κατώτατου επιπέδου Β2.
- Συστατικές επιστολές.
- Επιστημονικές δημοσιεύσεις, εάν υπάρχουν.
- Αποδεικτικά επαγγελματικής ή ερευνητικής δραστηριότητας, εάν υπάρχουν.
- Πιστοποιητικό ελληνομάθειας ή επαρκής, διαπιστωμένη από ΣΕ του ΠΜΣ, γνώση της ελληνικής γλώσσας για
αλλοδαπούς υποψήφιους.
- Αναγνώριση ακαδημαϊκού τίτλου σπουδών της αλλοδαπής.
4.5 Για τους/τις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
Η Συνέλευση της Ιατρικής Σχολής ορίζει επιτροπή αρμόδια να διαπιστώσει εάν ένα ίδρυμα της αλλοδαπής ή
ένας τύπος τίτλου ιδρύματος της αλλοδαπής είναι αναγνωρισμένα.
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου (ποσοστό 20%).
- Συνάφεια του πτυχίου ΑΕΙ και των γνώσεων του υποψηφίου με το γνωστικό αντικείμενο του Π.Μ.Σ.(ποσοστό 5%).
- Πιστοποιημένη γνώση αγγλικής γλώσσας (ποσοστό
10%).
- Επιστημονικές δημοσιεύσεις, συμμετοχή σε συνέδρια
(ποσοστό 10%).
- Συστατικές επιστολές (ποσοστό 10%).
- Σχετική ερευνητική ή επαγγελματική δραστηριότητα
(ποσοστό 10%).
- Κατοχή μεταπτυχιακού ή διδακτορικού διπλώματος
(ποσοστό 5%).
- Προφορική συνέντευξη σε τριμελή επιτροπή οριζόμενη από τη Σ.Ε (όπου εκτιμώνται μεταξύ άλλων η δυνα-
τότητα και το κίνητρο του υποψηφίου να ανταποκριθεί
στις απαιτήσεις του προγράμματος (κίνητρο - προσωπικότητα - σύντομο σημείωμα) (ποσοστό 30%).
4.7 Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100),
εισάγονται οι ισοβαθμήσαντες υποψήφιοι, σε ποσοστό
που δεν υπερβαίνει το 10% του ανώτατου αριθμού
εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5
Διάρκεια Φοίτησης
5.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τέσσερα (4) ακαδημαϊκά εξάμηνα,
στα οποία περιλαμβάνεται και ο χρόνος εκπόνησης διπλωματικής εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συνέ-
λευση της Ιατρικής Σχολής. Η παράταση δεν υπερβαίνει
τα δύο (2) ακαδημαϊκά εξάμηνα. Έτσι, ο ανώτατος επιτρεπόμενος χρόνος ολοκλήρωσης των σπουδών ορίζεται
στα έξι (6) ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή
τους προς τη Συνέλευση της Ιατρικής Σχολής, δύνανται
να διακόψουν τη φοίτησή τους για χρονική περίοδο
που δεν υπερβαίνει τα δύο (2) συνεχόμενα εξάμηνα.
Αναστολή φοίτησης χορηγείται για σοβαρούς λόγους
(στρατιωτική θητεία, ασθένεια, λοχεία, απουσία στο
εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
Άρθρο 6
Πρόγραμμα Σπουδών
6.1 Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους.
6.2 Για την απόκτηση διπλώματος του Π.Μ.Σ. απαιτούνται συνολικά εκατό είκοσι (120) πιστωτικές μονάδες
(ECTS). Όλα τα μαθήματα διδάσκονται εβδομαδιαίως
και, κατά περίπτωση, περιλαμβάνουν διαδραστικές διαλέξεις, ασκήσεις, φροντιστήρια κ.λπ.
6.3 Η γλώσσα διδασκαλίας είναι η ελληνική και κατά
περίπτωση η αγγλική (π.χ. πρόσκληση ξένων ομιλητών),
ενώ η γλώσσα συγγραφής της μεταπτυχιακής διπλωματικής εργασίας είναι η ελληνική ή η αγγλική.
6.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, ερευνητική
απασχόληση και συγγραφή επιστημονικών εργασιών,
καθώς και σε εκπόνηση μεταπτυχιακής διπλωματικής
εργασίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
6.5 Η εκπόνηση της διπλωματικής εργασίας πραγματοποιείται στο Γ’ και Δ’ εξάμηνο σπουδών και πιστώνεται
με τριάντα (30) ECTS.
6.7 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.8 Το ενδεικτικό πρόγραμμα των μαθημάτων διαμορφώνεται ως εξής:
Α’ εξάμηνο
Μαθήματα Υποχρεωτικά
Διδ.ώρες
ECTS
Ψυχονευροενδοκρινολογία του
Στρες
Βασικές Αρχές της Επιστήμης
του Στρες
Βασικές Αρχές Στατιστικής
Μεθοδολογία Έρευνας στον
Χώρο της Υγείας
Προαγωγή Υγείας, Αρχές, Στόχοι,
Σχεδιασμός
Σύνολο
Β’ εξάμηνο
Μαθήματα Υποχρεωτικά
Διδ. ώρες
ECTS
Συγγραφή Ερευνητικής
Εργασίας
Το Στρες στην Εργασία
Στρες και Τρόπος Ζωής-Στρες
και Νοσολογία
Στρες και Κοινότητα
Η Επιστήμη της Διαχείρισης του
Στρες
Σύνολο
Γ’ εξάμηνο
Μαθήματα
Διδ. ώρες
ECTS
Πρακτική - Κλινική Άσκηση
Έναρξη Μεταπτυχιακής
Διπλωματικής Εργασίας
Σύνολο
Δ’εξάμηνο
Μαθήματα
Διδ. ώρες
ECTS
Πρακτική-Κλινική Άσκηση
Ολοκλήρωση Μεταπτυχιακής
Διπλωματικής Εργασίας
Σύνολο
6.9. Περιεχόμενο/Περιγραφή μαθημάτων
Μαθήματα Α’ Εξαμήνου
1. Ψυχονευροενδροκρινολογία του Στρες: Σκοπός
του μαθήματος, είναι η εξέταση και κατανόηση του βιολογικού υπόβαθρου του στρες και η εμβάθυνση σε
ειδικές γνώσεις σε επίπεδο νευρόφυσιολογιάς και ενδοκρινολογίας. Περιγράφονται και αναλύονται οι βασικές
δομές ανατομίας και φυσιολογίας του κεντρικού και
περιφερικού νευρικού συστήματος και του ενδοκρινικού συστήματος που συμμετέχουν αλλά και αλληλοε-
πιδρούν με το σύστημα του στρες και γίνεται αναλυτική
περιγραφή των βιολογικών αλλαγών που επιτελούνται
στην απάντηση στο στρες, ανά σύστημα. Ακολούθως,
παρουσιάζεται και αναλύεται διεξοδικά η σχέση εγκεφάλου, στρες και συμπεριφοράς με έμφαση στο ρόλο του
στρες στην πλαστικότητα και προσαρμοστικότητα του
εγκεφάλου. Εξετάζονται και συζητώνται ειδικά ζητήματα
όπως η επίδραση του στρες στη μνήμη, την μάθηση και
τις ανώτερες γνωστικές λειτουργίες, όπως και στο συναίσθημα και τις ψυχικές διαταραχές, ενώ υπάρχει ειδική
αναφορά στις έμφυλες τυχόν διαφοροποιήσεις. Τέλος,
αναδεικνύεται η σχέση του συστήματος του στρες με
άλλα συστήματα και δομές (ανοσοποιητικό, γαστρεντερικό, αναπαραγωγικό) τόσο στα επίπεδα φυσιολογικής
όσο και δυσλειτουργικής απάντησης στο στρες ενώ
παρουσιάζονται σχετικά πειραματικά μοντέλα διερεύνησης του στρες.
2. Βασικές Αρχές της Επιστήμης του Στρες: Το μάθημα
εισαγάγει τους φοιτητές στις δομικές έννοιες που σχετίζονται με την μελέτη του συστήματος του στρες. Ανα-
λυτικότερα, οι φοιτητές εξετάζουν μέσα από διαλέξεις
και ασκήσεις, την διαχρονική εξέλιξη του όρου στρες,
την έννοια της ομοιόστασης, και συναφής όρους και
τους διαφορετικούς τύπους έκφρασης του στρες. Παρουσιάζονται αναλυτικά οι διαφορετικές θεωρίες και τα
μοντέλα ανταπόκρισης και προσαρμογής στο στρες, οι
διαφορετικές επιστημονικές προσεγγίσεις μέτρησης και
εκτίμησης και πώς το στρες διαφοροποιείται σε σχέση με
άλλους όρους και διαταραχές, όπως το άγχος και η μετατραυματική διαταραχή του στρες. Αναλύονται οι μέθοδοι
αναγνώρισης και καταγραφής των συμπτωμάτων του
στρες ανά σύστημα, οι στρεσογόνοι παράγοντες και οι
σχετικές κατηγοριοποιήσεις τους και ο ρόλος της προσωπικότητας και των ατομικών διαφορών στην μελέτη του
στρες. Τέλος, παρουσιάζεται ο ρόλος της γενετικής και
της επιγενετικής στην μελέτη και κατανόηση του στρες
αλλά και στην ψυχική υγεία συνολικά.
3. Βασικές Αρχές Στατιστικής: Σκοπός του μαθήματος
είναι η εκμάθηση των βασικών τεχνικών και μεθόδων
της στατιστικής ανάλυσης κατά τη χρήση τους στην
εμπειρική έρευνα. Το μάθημα, μετά την αναφορά βασικών θεμάτων της στατιστικής συμπερασματολογίας,
δίνει ιδιαίτερη έμφαση στη χρήση των πολυμεταβλητών
αναλύσεων, οι οποίες αποτελούν και τις κύριες τεχνικές
προσέγγισης των πολυπαραγοντικών φαινομένων της
ιατρικής και της ψυχολογίας. Στόχος των διαλέξεων και
των πρακτικών ασκήσεων του μαθήματος είναι η δυνατότητα των φοιτητών να διαχειρίζονται και να ανα-
λύουν εμπειρικά δεδομένα με ποσοτική μεθοδολογία
και ψηφιακά μέσα. Αποφεύγεται η αναφορά σε θέματα
μαθηματικού λογισμού και η διάρθρωση του μαθήματος είναι προσανατολισμένη στη χρήση της στατιστικής
μέσω ειδικού λογισμικού ανάλυσης δεδομένων. Προς
το σκοπό αυτό κρίθηκε αναγκαία η χρήση του SPSS,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
το οποίο αποτελεί ένα ευρύτατα διαδεδομένο λογισμικό ανάλυσης δεδομένων, χρησιμοποιούμενο από την
πλειονότητα των οργανισμών και των εκπαιδευτικών
ιδρυμάτων. Η εμβάθυνση στη χρήση πολυμεταβλητών
αναλύσεων γίνεται με εφαρμογές των γενικευμένων
γραμμικών υποδειγμάτων σε δεδομένα εμπειρικών
ερευνών.
4. Μεθοδολογία Έρευνας στο Χώρο της Υγείας: Στα
πλαίσια των διαλέξεων που πραγματοποιούνται καλύπτονται όλα τα είδη της επιδημιολογικής έρευνας, τα
ιδιαίτερα χαρακτηριστικά τους, οι διαφορές, τα συγκριτικά πλεονεκτήματα και τα μειονεκτήματά τους, ώστε οι
φοιτητές να μπορούν να ερμηνεύουν και να αξιολογούν
τη σύγχρονη επιδημιολογική βιβλιογραφία και να αποκτήσουν τις βάσεις για το σχεδιασμό και την εφαρμογή
μίας επιδημιολογικής έρευνας. Στο μάθημα καλύπτονται
επίσης θεματικές ενότητες αναφορικά με την προετοιμασία ενός ερευνητικού πρωτοκόλλου με έμφαση στις
κλινικές μελέτες, στις παρατηρητικές μελέτες και στην
διαδικασία στάθμισης ενός ερευνητικού εργαλείου, την
παρουσίαση και την ερμηνεία των αποτελεσμάτων, καθώς και σε ηθικά και δεοντολογικά ζητήματα που σχε-
τίζονται με την έρευνα.
5. Προαγωγή Υγείας, Αρχές, Στόχοι, Σχεδιασμός: Το
μάθημα πραγματοποιείται μέσω διαλέξεων, πρακτικών
παραδειγμάτων, βιωματικών ασκήσεων και δουλειά σε
ομάδες. Σκοπός του μαθήματος είναι η κατανόηση των
βασικών αρχών και της θεωρίας της Προαγωγής Υγείας
(Π.Υ), και η απόκτηση όλων των απαραίτητων δεξιοτήτων που θα επιτρέψουν στους φοιτητές να σχεδιάσουν,
να εφαρμόσουν και να αξιολογήσουν ένα πρόγραμμα
Προαγωγής Υγείας, στους διαφορετικούς χώρους που
αυτή βρίσκει εφαρμογή, δηλαδή, την οικογένεια, το σχολείο, την κοινότητα, την εργασία (settings approaches)
και σε διαφορετικές ομάδες του πληθυσμού, στο πλαίσιο
της επαγγελματικής τους πρακτικής. Αναλύονται βασικοί
όροι όπως η υγεία, η ασθένεια και η ευεξία, αποτυπώνεται το παγκόσμιο φορτίο νοσηρότητας και θνησιμότητας
ενώ ταυτόχρονα συζητώνται ειδικά ζητήματα προαγωγής υγείας, όπως ο μητρικός θηλασμός, οι εμβολιασμοί,
η σεξουαλική υγεία, οι κοινωνικές ανισότητες, ο σχολικός εκφοβισμός, όπως και η αξιοποίηση των μέσων
μαζικής επικοινωνίας και οι διαφορετικές επιστημονικές
προσεγγίσεις στην προσπάθεια για τροποποίηση της
συμπεριφοράς.
Μαθήματα Β’ Εξαμήνου
6. Συγγραφή Ερευνητικής Εργασίας: Το μάθημα στοχεύει στην διδασκαλία της μεθοδολογίας και στην ανά-
πτυξη των αντίστοιχων πρακτικών δεξιοτήτων, που θεωρούνται απαραίτητες για το γράψιμο μίας πρωτότυπης
ερευνητικής εργασίας, και άλλων τύπων δημοσιεύσεων
όπως οι συστηματικές ανασκοπήσεις. Μέσα από θεωρητικές διαλέξεις αλλά και πρακτικές ασκήσεις και εργασία
σε ομάδες, κατά την διάρκεια των οποίων αναλύονται
όλα τα επιμέρους μέρη που ακολουθούνται στην διαδικασία προετοιμασίας, συγγραφής και υποβολής μίας
ερευνητικής εργασίας, οι φοιτητές εξοικειώνονται με την
αναζήτηση, την κριτική σύνθεση και την ανάλυση της
επιστημονικής βιβλιογραφίας και τα επι μέρους μέρη
μιας ερευνητικής εργασίας όπως η μεθοδολογία, τα αποτελέσματα και τα συμπεράσματα. Οι φοιτητές, ασκούνται
στην συγγραφή σε θέματα επιλογής τους και μπορούν να
προετοιμάσουν και καταθέσουν με τη συνεργασία του
επιστημονικού προσωπικού του Π.Μ.Σ. σχετικά άρθρα
προς υποβολή σε επιστημονικά περιοδικά.
7. Το Στρες στην Εργασία: Το μάθημα αποσκοπεί στην
ανάδειξη της σημαντικής επίπτωσης που έχει το εργασιακό περιβάλλον, η φύση, η δομή και η οργάνωση της ερ-
γασίας στην υγεία των ατόμων. Μέσα από την παράθεση
σύγχρονων βιβλιογραφικών δεδομένων αναδεικνύεται
ειδικότερα ο ρόλος του εργασιακού στρες και το μέγεθος του προβλήματος, όπως αυτό καταγράφεται από
την έρευνα, ενώ γίνεται αναφορά και σε άλλα επαγγελματικά νοσήματα και διαταραχές. Οι φοιτητές εξετάζουν
τί είναι το εργασιακό στρες, ποια τα σχετικά θεωρητικά
μοντέλα, τα εργαλεία μέτρησης και οι παράγοντες που
σχετίζονται με την εμφάνισή του, με ιδιαίτερη έμφαση
στους ψυχοκοινωνικούς παράγοντες, ενώ αναδεικνύονται και ζητήματα νομοθεσίας και οργάνωσης αλλά και
έννοιες όπως η επαγγελματική εξουθένωση, η ικανοποίηση από την εργασία και η σεξουαλική παρενόχληση
στους χώρους εργασίας. Τέλος, οι φοιτητές μέσα από
την μελέτη της σχετικής επιστημονικής βιβλιογραφίας
θα έχουν τη δυνατότητα να προχωρήσουν σε κριτική
ανάλυση και σύνθεση της σύγχρονης βιβλιογραφίας
επί των θεμάτων του εργασιακού στρες και της αντιμετώπισής του και να αναδείξουν και να συζητήσουν
επίκαιρα ζητήματα.
8. Στρες και Τρόπος Ζωής - Στρες και Νοσολογία: Το
μάθημα επιδιώκει μέσα από την κριτική παρουσίαση των
σύγχρονων βιβλιογραφικών δεδομένων να αναδείξει
και να εξηγήσει τους ειδικούς μηχανισμούς που συνδέουν το στρες με βασικές παραμέτρους και επιλογές που
συνθέτουν τον σύγχρονο τρόπο ζωής όπως η διατροφή,
η φυσική δραστηριότητα, η ποιότητα και ποσότητα του
ύπνου αλλά και συμπεριφορές υψηλού κινδύνου όπως
η χρήση αλκοόλ και άλλων εθιστικών ουσιών. Ταυτόχρονα, πραγματοποιούνται διακριτές διαλέξεις που
περιγράφουν την σχέση του στρες με μερικές από τις
κυριότερες διαταραχές και προβλήματα υγείας, όπως τα
καρδιαγγειακά, η παχυσαρκία, η κατάθλιψη, η υπέρταση,
ο διαβήτης, τα αυτοάνοσα, οι δερματοπάθειες, ο καρκίνος, το άσθμα, και άλλα επίκαιρα ζητήματα σύγχρονης
παθολογίας, αναδεικνύοντας έτσι τον κρίσιμο ρόλο της
χρόνιας και παρατεταμένης έκθεσης σε νοσογόνο στρες
στο σύγχρονο φορτίο νοσηρότητας και θνησιμότητας.
Τέλος, οι φοιτητές μέσα από την προετοιμασία και την
παρουσίαση σχετικής εργασίας θα έχουν τη δυνατότητα
να προχωρήσουν σε κριτική ανάλυση και σύνθεση της
βιβλιογραφίας επί των θεμάτων της σύγχρονης νοσολογίας, του τρόπου ζωής και του στρες.
9. Στρες και Κοινότητα: Στο πλαίσιο του μαθήματος
αναλύονται διεξοδικά τα αίτια, οι παράγοντες και οι επιπτώσεις που έχει το στρες σε σημαντικές κοινωνικές δο-
μές και συστήματα, όπως η οικογένεια, το εκπαιδευτικό
περιβάλλον, και η ευρύτερη κοινότητα. Δίνεται έμφαση
στον ρόλο του στρες στην εξέλιξη της πορείας της ζωής,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
εκκινώντας από τις κρίσιμες περιόδους της σύλληψης,
της εγκυμοσύνης, της νεογνικής, της βρεφικής, της παιδικής και της εφηβικής ηλικίας, φτάνοντας έως και την
περίοδο του γήρατος. Ακολούθως, συζητώνται ειδικά και
επίκαιρα ζητήματα που σχετίζονται με τις νέες μορφές
πληροφόρησης (διαδίκτυο), την οικονομική κρίση, την
διαπολιτισμικότητα, την μετανάστευση κ.τ.λ. Τέλος, οι
φοιτητές μέσα από την προετοιμασία και την παρουσίαση σχετικής εργασίας θα έχουν τη δυνατότητα να προχω-
ρήσουν σε κριτική ανάλυση και σύνθεση της σύγχρονης
βιβλιογραφίας επί όλων των θεματικών του μαθήματος.
10. Η επιστήμη της Διαχείρισης του Στρες: Το μάθημα
στοχεύει στην ολοκληρωμένη παρουσίαση και ανάλυση
των επιστημονικά τεκμηριωμένων μεθόδων διαχείρισης του στρες. Οι διαλέξεις, περιλαμβάνουν σύγχρονα
επιστημονικά δεδομένα αναφορικά με τις διαφορετικές
θεωρητικές προσεγγίσεις στην διαχείριση του στρες σε
ατομικό επίπεδο και σε επίπεδο ομάδων. Γίνεται παρουσίαση και ταυτόχρονα πρακτική εξάσκηση στις επιμέ-
ρους επιστημονικά τεκμηριωμένες τεχνικές ενώ οι φοιτητές εξοικειώνονται με βασικές αρχές και τεχνικές της
Συμβουλευτικής Ψυχολογίας. Μέσα από τις διαλέξεις και
τις πρακτικές ασκήσεις, οι φοιτητές μαθαίνουν την μεθοδολογική προσέγγιση που ακολουθείται προκειμένου να
σχεδιαστεί ένα πρόγραμμα ελέγχου του στρες, αναλύουν
κριτικά και συγκρίνουν τις διαφορετικές μεθοδολογίες
και είναι σε θέση να γνωρίζουν τα πλεονεκτήματα και τα
μειονεκτήματα της καθεμίας μεθόδου.
Μαθήματα Γ’ και Δ’ Εξαμήνου
11. Πρακτική- Κλινική άσκηση: Κατά τη διάρκεια του
Γ’ και Δ’ εξαμήνου σπουδών οι φοιτητές καλούνται να
παρακολουθήσουν ένα πρόγραμμα πρακτικής-κλινικής
άσκησης, που συνολικά αποφέρει 30 πιστωτικές μονάδες, 15 σε κάθε εξάμηνο σπουδών. Η άσκηση έχει σχεδια-
στεί με τρόπο ευέλικτο, λαμβάνοντας υπόψη την ανάγκη
των φοιτητών για παράλληλη εργασία και για αυτό απαιτείται να καλύπτουν 8 ώρες εβδομαδιαίας παρουσίας.
Αφορά την εκπαίδευση του φοιτητή κυρίαρχα σε χώρους
όπως ιατρεία και εργαστήρια που δραστηριοποιούνται
σε τομείς συναφείς με το θέμα της ερευνητικής διπλωματικής εργασίας που έχει επιλέξει ο φοιτητής. Η εξέλιξη
και η πορεία της πρακτικής άσκησης παρακολουθείται
και καταγράφεται από το επιστημονικό προσωπικό του
ΠΜΣ. Οι φοιτητές πρέπει να ετοιμάζουν και να παραδίδουν υπογεγραμμένο σχετικό δελτίο, όπου περιγρά-
φονται οι δραστηριότητες στις οποίες συμμετέχουν. Οι
φοιτητές έχουν επίσης το δικαίωμα να συμμετέχουν σε
θεσμοθετημένες δράσεις για μεταπτυχιακούς φοιτητές
όπως τα προγράμματα ERASMUS.
12. Μεταπτυχιακή Διπλωματική Εργασία: Η εκπόνηση της διπλωματικής εργασίας ξεκινά στο Γ’ εξάμηνο,
και ολοκληρώνεται στο Δ’ εξάμηνο του προγράμματος
σπουδών. Η διπλωματική εργασία στα πλαίσια του Π.Μ.Σ.
είναι καθοριστικής σημασίας, καθώς δίνει την δυνατότητα στον φοιτητή να σχεδιάσει, να εφαρμόσει και να
δημοσιεύσει τα ευρήματα μιας πρωτότυπης ερευνητικής
δουλειάς Η ποιότητα των διπλωματικών εργασιών θα
πρέπει να επιτρέπει τη δημοσίευση των αποτελεσμάτων
τους σε έγκριτα επιστημονικά περιοδικά και συνέδρια,
στην Ελλάδα και το εξωτερικό. Πριν την παρουσίαση των
διπλωματικών εργασιών θα πρέπει να έχει υποβληθεί
επιστημονικό άρθρο σε έγκριτα επιστημονικά περιοδικά
με τα αποτελέσματα της διπλωματικής εργασίας. Η γλώσσα συγγραφής της μεταπτυχιακής διπλωματικής εργασί-
ας μπορεί να είναι η ελληνική ή η αγγλική. Στους φοιτητές
διανέμεται πλήρης οδηγός εκπόνησης διπλωματικής με
το σύνολο των οδηγιών, για το είδος των θεμάτων, τις
υποχρεώσεις, τη συγγραφή της μεταπτυχιακής διπλωματικής εργασίας και τους κανόνες ηθικής και δεοντολογίας
της έρευνας. Για να εγκριθεί η εργασία, ο φοιτητής οφείλει να την υποστηρίξει ενώπιον της εξεταστικής επιτρο-
πής. Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του Ε.Κ.Π.Α
και δίνονται αναλυτικές πληροφορίες στους φοιτητές για
την διαδικασία ανάρτησης από την Γραμματεία.
Άρθρο 7
Εξ Αποστάσεως Εκπαίδευση
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το Ε.Κ.Π.Α τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
Εξετάσεις και Αξιολόγηση
Μεταπτυχιακών Φοιτητών/τριων
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 90% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 70% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση της
Ιατρικής Σχολής.
8.4 Η αξιολόγηση των μεταπτυχιακών φοιτητών/
τριών και η επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ.
πραγματοποιείται στο τέλος κάθε εξαμήνου με γραπτές
ή προφορικές εξετάσεις ή με εκπόνηση εργασιών καθ’
όλη τη διάρκεια του εξαμήνου ή και να στηριχθεί σε
ενδιάμεσες εξετάσεις προόδου, γραπτές εργασίες, εργαστηριακές ή κλινικές ασκήσεις ή και να εφαρμόσει
συνδυασμό όλων των παραπάνω. Ο τρόπος αξιολόγησης ορίζεται από τον/ην διδάσκοντα/ουσα του κάθε
μαθήματος. Κατά τη διεξαγωγή γραπτών ή προφορικών
εξετάσεων, ως μεθόδων αξιολόγησης, εξασφαλίζεται
υποχρεωτικά το αδιάβλητο της διαδικασίας. Η βαθμολόγηση γίνεται στην κλίμακα 1-10. Τα αποτελέσματα
των εξετάσεων ανακοινώνονται από τον διδάσκοντα
και αποστέλλονται στη Γραμματεία του Π.Μ.Σ.και του
Τμήματος μέσα σε τέσσερις (4) εβδομάδες το αργότερο
από την εξέταση του μαθήματος. Σε περίπτωση που
κατ’ επανάληψη σημειώνεται υπέρβαση του ανωτέρω
ορίου από διδάσκοντα/ουσα, ο/η Διευθυντής/ντρια του
Π.Μ.Σ. ενημερώνει σχετικά τη Συνέλευση της Ιατρικής
Σχολής.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.7 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.13 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ɇɅɀ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Π.Μ.Σ. και να εκπονήσει μεταπτυχιακή
διπλωματική εργασία, συγκεντρώνοντας έτσι εκατόν είκοσι (120) ECTS.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
Άρθρο 9
Εκπόνηση
Μεταπτυχιακής Διπλωματικής Εργασίας
9.1 Η ανάθεση μεταπτυχιακής διπλωματικής εργασίας
(Μ.Δ.Ε.) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας η Συντονιστική
Επιτροπή ορίζει τον/την επιβλέποντα/ουσα αυτής και συγκροτεί την τριμελή εξεταστική επιτροπή για την έγκριση
της εργασίας, ένα από τα μέλη της οποίας είναι και ο/η
επιβλέπων/ουσα. Η γλώσσα συγγραφής της μεταπτυχιακής διπλωματικής εργασίας μπορεί να είναι η αγγλική ή
η ελληνική και ορίζεται μαζί με τον ορισμό του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του Ε.Κ.Π.Α ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατι-
ωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του Ε.Κ.Π.Α ή
άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συντονιστικής Επιτροπής δύναται να
ανατίθεται η επίβλεψη διπλωματικών εργασιών και σε
μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής Σχολής,
που δεν έχουν αναλάβει διδακτικό έργο στο Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του Ε.Κ.Π.Α.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
Υποχρεώσεις και Δικαιώματα
Μεταπτυχιακών Φοιτητών/τριων
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του Ε.Κ.Π.Α παρέχει
συμβουλευτική υποστήριξη φοιτητών σε θέματα
σπουδών και επαγγελματικής αποκατάστασης (https://
www.career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής, μετά την εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη νομοθεσία. Στην περίπτωση αυτή ο μέγιστος αριθμός ECTS
που μπορούν να αναγνωρίσουν είναι τριάντα (30). Η δυνατότητα αυτή παρέχεται κατά το Γ’ και Δ’ εξάμηνο σπου-
δών τους, στο πλαίσιο της Πρακτικής-Κλινικής άσκησης.
Οι φοιτητές/τριες θα πρέπει να κάνουν αίτηση προς τη
Σ.Ε. και να ακολουθήσουν τους όρους του προγράμματος.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών ή σε δύο (2) Προγράμματα Μεταπτυχιακών
Σπουδών του ίδιου ή άλλου Τμήματος, του ίδιου ή άλλου
Α.Ε.Ι.
10.10 Στο τέλος κάθε εξαμήνου πραγματοποιείται
αξιολόγηση κάθε μαθήματος και κάθε διδάσκοντος/
ουσας από τους/ις μεταπτυχιακούς φοιτητές/τριες (βλ.
άρθρο 17).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Επιστήμη
του Στρες και Προαγωγή της Υγείας» οι μεταπτυχιακοί/
ες φοιτητές/τριες καταβάλλουν τέλη φοίτησης που ανέρχονται στο ποσό των δύο χιλιάδων (2000) ευρώ ανά εξά-
μηνο. Η καταβολή του τέλους γίνεται στην αρχή κάθε
εξαμήνου.
Άρθρο 11
Απαλλαγή Διδάκτρων
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοι-
νωνικά κριτήρια και τις προϋποθέσεις αριστείας κατά
τον πρώτο κύκλο σπουδών, σύμφωνα με την ισχύουσα
νομοθεσία. Η απαλλαγή αυτή παρέχεται για τη συμμετοχή σε ένα μόνο Π.Μ.Σ. Σε κάθε περίπτωση, οι απαλλασ-
σόμενοι/ες φοιτητές/τριες δεν ξεπερνούν το ποσοστό
του τριάντα τοις εκατό (30%) του συνολικού αριθμού
των φοιτητών/τριων που εισάγονται στο Π.Μ.Σ. ανά
ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
Υποτροφίες και Βραβεία
Για την πραγματοποίηση των σπουδών τους οι φοιτητές/τριες μπορούν να λάβουν υποτροφίες και βραβεία.
12.1 Οι υποτροφίες αυτές αφορούν σε:
- υποτροφίες αριστείας (μέχρι δύο, μια για αποφοίτους
ιατρικής και μία για αποφοίτους όλων των άλλων τμημάτων), οι οποίες αποδίδονται στους/ις αριστούχους φοιτη-
τές/τριες του Π.Μ.Σ. βάσει της επίδοσής τους στα μαθήματα του Α και Β’ εξαμήνου. Οι υποτροφίες απαλλάσσουν
τους/τις δικαιούχους τους από τα τέλη φοίτησης των
δύο τελευταίων εξαμήνων διδασκαλίας μαθημάτων. Οι
υποτροφίες δίνονται μόνο εφόσον εξασφαλίζεται κάθε
φορά ότι υπάρχουν επαρκείς πόροι και δεν διαταράσσεται η ομαλή διεξαγωγή των υπολοίπων οικονομικών
δεσμεύσεων του Π.Μ.Σ.
Προϋποθέσεις:
Υποψηφιότητα για υποτροφίες αριστείας μπορούν να
καταθέσουν οι μεταπτυχιακοί φοιτητές/τριες που έχουν
ολοκληρώσει το ήμισυ της κανονικής διάρκειας φοίτησης. Οι υποψήφιοι/ιες δεν πρέπει να κατέχουν έμμισθη
θέση στον δημόσιο ή τον ιδιωτικό τομέα ούτε να λαμβάνουν υποτροφία από οποιοδήποτε άλλο φορέα για
το συγκεκριμένο χρονικό διάστημα.
Κριτήρια:
- βαθμολογική επίδοση στα μαθήματα (με μέσο όρο
μεγαλύτερο ή ίσο του εννέα),
- επιτυχής ολοκλήρωση όλων των μαθημάτων σύμφωνα με το πρόγραμμα σπουδών,
- ατομικό και οικογενειακό εισόδημα.
Σε περίπτωση ισοβαθμίας και σύμπτωσης εισοδήματος, γίνεται κλήρωση. Σε περίπτωση που ο/η φοιτητής/
τρια αποποιηθεί την υποτροφία, παρέχεται στον/στην
επόμενο/η στη σειρά κατάταξης.
Διαδικασία:
Οι φοιτητές/τριες μετά την πρόσκληση υποβάλλουν
στη Γραμματεία της Ιατρικής Σχολής αίτηση συνοδευόμενη υποχρεωτικά από τα κατωτέρω δικαιολογητικά:
1) Aναλυτική βαθμολογία.
2) Yπεύθυνη δήλωση, υπογεγραμμένη μέσω της πλατφόρμας govgr, με το εξής κείμενο: «Δεν κατέχω έμμισθη
θέση στον δημόσιο ή τον ιδιωτικό τομέα ούτε λαμβάνω
υποτροφία από οποιοδήποτε άλλο φορέα για το συγκεκριμένο χρονικό διάστημα».
3) Πρόσφατο εκκαθαριστικό εφορίας (ατομικό και
οικογενειακό).
Η Σ.Ε του Π.Μ.Σ.εξετάζει τις υποψηφιότητες και εισηγείται στη Συνέλευση της Ιατρικής Σχολής, η οποία
αποφασίζει σχετικά.
Μέσος Όρος: Σε όλες τις περιπτώσεις απονομής υποτροφιών ο μέσος όρος υπολογίζεται από τον τύπο:
ɀɹʍʉʎ Ʉʌʉʎ =
/ɇɅɀ
όπου:
Ν = αριθμός μαθημάτων των εξαμήνων κατά περίπτωση,
ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
Άρθρο 13
Υποδομή και Χρηματοδότηση του Π.Μ.Σ.
13.1 Για την εύρυθμη λειτουργία του Π.Μ.Σ. διατίθενται αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
της Ιατρικής Σχολής.
13.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής.
13.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων,
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Όταν τα έσοδα του Π.Μ.Σ. προέρχονται από δωρεές,
χορηγίες και πάσης φύσεως οικονομικές ενισχύσεις,
κληροδοτήματα ή πόρους από ερευνητικά έργα ή προγράμματα, πραγματοποιείται η παρακράτηση υπέρ
Ε.Λ.Κ.Ε. που ισχύει για τα έσοδα από αντίστοιχες πηγές
χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 14
Ανάθεση Διδασκαλίας/Διδάσκοντες στο Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής, στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
της Ιατρικής Σχολής ή άλλων Τμημάτων του Ε.Κ.Π.Α ή
άλλου Ανώτατου Εκπαιδευτικού Ιδρύματος (Α.Ε.Ι.) ή
Ανώτατου Στρατιωτικού Εκπαιδευτικού Ιδρύματος
(Α.Σ.Ε.Ι.), με πρόσθετη απασχόληση πέραν των νόμιμων
υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
Ε.Κ.Π.Α ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
14.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
14.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης της Ιατρικής
Σχολής η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
λής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
Απονομή Διπλώματος Μεταπτυχιακών Σπουδών
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Επιστήμη του Στρες και
την Προαγωγή της Υγείας».
Άρθρο 16
Ορκωμοσία
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης της Ιατρικής Σχολής και σε χώρο της
Ιατρικής Σχολής, παρουσία του/ης Διευθυντή/ντριας του
Π.Μ.Σ., του Προέδρου της Ιατρικής Σχολής, του Κοσμήτορα της Σχολής Επιστημών Υγείας ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολόγησης
εγκρίνεται από τον Πρόεδρο της Ιατρικής Σχολής και
τον Αντιπρύτανη Ακαδημαϊκών, Διεθνών Σχέσεων και
Εξωστρέφειας.
Άρθρο 17
Αξιολόγηση Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των Π.Μ.Σ.πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
Π.Μ.Σ.και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Τα αποτελέσματα της αξιολόγησης κοινοποιούνται
στη ΣΕ και αποβλέπουν στη βιωσιμότητα του Προγράμματος, το υψηλό επίπεδο σπουδών, τη βελτίωση των πα-
ροχών του και την αποδοτικότητα των διδασκόντων του.
Άρθρο 18
Χρονική Διάρκεια Λειτουργιάς του Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με την ισχύουσα
νομοθεσία.
Άρθρο 19
Μεταβατικές Διατάξεις
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1634/11.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201634.pdf | Tokens: 59754]